Data was extracted from:https://www.infomed.co.il/drugs/pseudoephedrine/

המומחים של
Info
med
מסבירים:
פסאודואפדרין (סינופד) הוא חומר פעיל הנמצא בתרופות סינופד, אפלפי, טיפטיפות אפלפי. פסאודואפדרין שייך לקבוצת אלפא-אגוניסטים ודומה
לאדרנלין
, שמכווץ את כלי הדם. פסאודואפדרין הוא חומר המפחית גודש, פועל להיצרות כלי דם, הפחתת נפיחות וייצור ריר ובכך מקל על גודש.
יעיל לטיפול ב
:
פסאודואפדרין (סינופד, אפלפי) משמש להפחתת גודש באף ובסינוסים במקרי נזלת ויראלית, כמו
בהצטננות
, או
נזלת אלרגית
כמו בקדחת השחת. בנוסף, פסאודואפדרין מסייע גם להפחית את הגודש בחצוצרת השמע (הצינור המחבר את האוזן התיכונה עם החלל שמאחורי האף) ב
דלקת אוזניים
באוזן התיכונה
.
פסאודואפדרין מהווה גם מרכיב בתכשירים רבים נוספים בצורת טבליות, כמוסות, סירופ, טיפות לבליעה, שיחד עם חומרים אחרים מיועדים להקלה על תסמיני הצטננות, אלרגיה ושפעת.
הנחיות חשובות
:
אם לא חל שיפור במצבך בתוך שבעה ימי טיפול בתכשיר עם פסאודואפדרין (סינופד, נוסידקס, אפלפי), עליך לפנות לרופא.
כמו כן, תרופות המכילות פסאודואפדרין אינן מיועדות לפעוטות מתחת לגיל שנה ומצריכות מרשם רופא עבור ילדים בגילאים 1-6 שנים.
מתי אסור להשתמש בתרופה
:
אין להשתמש בתרופות המכילות פסאודואפדרין (סינופד, נוסידקס, אפלפי) במקרים הבאים:
רגישות לחומר הפעיל עצמו או למרכיבים האחרים של התרופה.
אם אתם סובלים ממחלות הבאות:
לחץ דם גבוה
, מחלת לב איסכמית, מחלת כלי דם חסימתית,
סוכרת
,
פעילות יתר של בלוטת התריס
, מחלת כליות חמורה, גלאוקומה, הגדלה של בלוטת הערמונית או גידול נדיר בבלוטת האדרנל מסוג פאוכרומוציטומה.
אם הטיפול עבור תינוק מתחת לגיל שנה.
אם את בהריון או מניקה.
אם אתם מקבלים טיפול מקביל בתרופות נוספות להקלת הגודש בדרכי נשימה עליונות, לרבות טיפות או תרסיסים לאף בתרופות מקבוצת מעכבי MAO  לדיכאון. יש להמתין 14 יום מהפסקתן עד שיהיה אפשר להשתמש בתכשירים המכילים פסאודואפדרין בבליעה.
צילום: Shutterstock
מידע על התרופה
אופן נטילת התרופה
טבליות, קפליות, כמוסות לשחרור מושהה, סירופ, טיפות לשתייה.
תדירות וזמן נטילה
כל 6-8 שעות.
טווח המינון
מבוגרים: עד 240 מ"ג ליום. ילדים: גיל 6-12: 60-120 מ"ג ליום. ילדים בגילאים 1-6 שנים - בהתאם להנחיית רופא.
תכשירים לשחרור מושהה אינם מומלצים מתחת לגיל 12.
תחילת ההשפעה
תוך 15-30 דקות.
משך ההשפעה
תוך 15-30 דקות.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה. אין ליטול שתי מנות של פסאודואפדרין יחד.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
יש לפנות לחדר מיון מייד. תסמינים של מינון עודף של פסאודואפדרין כוללים:
אי שקט, דופק מהיר וחזק, עלייה בלחץ הדם, הפרעה במתן
שתן, בחילה או הקאה, צמא מוגבר
או פרכוסים.
.
אחסון
לשמור במיכל סגור במקום חשוך וקריר (עד 25 מעלות), הרחק מהישג ידם של ילדים. להגן מפני אור.
נמצא כמרכיב בתרופות הבאות
נורופן צינון ושפעת | Nurofen Cold & Flu
פאראמול אף ושיעול יום | Paramol Af and Shiul Day
פאראמול אף ושיעול לילה | Paramol Af and Shiul Night
דקסמול קולד יום | Dexamol Cold Day
דקסמול קולד לילה | Dexamol Cold Night
דקסמול סינוס יום | Dexamol Sinus Day
דקסמול סינוס לילה | Dexamol Sinus Night
פאראמול אף יום | Paramol Af Day
פאראמול אף לילה | Paramol Af Night
היסטדקס | Histadex
היסטמין-קאר | Histamine-Care
קולד-קאר | Cold-Care
היסטפד | Histafed
היסטפד קומפאונד | Histafed Compound
היסטפד אקספקטורנט | Histafed Expectorant
נוסידקס | Nussidex
אקמול צינון קלאסי ליום | Acamol Tsinun Classic Day
אקמול צינון קלאסי ללילה | Acamol Tsinun Classic Night
אקמול צינון ליקוויג'ל יום | Acamol Tsinun Liquigel Day
אקמול צינון ליקוויג'ל לילה | Acamol Tsinun Liquigel Night
אקמולי קולד סירופ | Acamoli Cold Syrup
אקמול צינון ושפעת יום | Acamol Tsinun and Shapaat Day
אקמול צינון ושפעת לילה | Acamol Tsinun and Shapaat Night
ברונכולט סירופ | Broncholate syrup
ברונכולט פורטה | Broncholate forte
ברונכו קיד סירופ | Broncho Kid Syrup
ברונכולט פלוס | Broncholate Plus
אדויל קולד אנד סינוס | Advil Cold & Sinus
קלרינאז רפטבס | Clarinase Repetabs
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
אינו מומלץ בהריון בשל מידע מוגבל לגבי השפעתו ותכונות של כווץ כלי דם.
הנקה
לא ניתן. התרופה עלולה להפריע לייצור החלב. מומלץ לא לקחת את התרופה או לא להיניק.
תינוקות וילדים
לא מומלץ מתחת לגיל שנה. מגיל שנה עד 6 שנים - לפי מרשם רופא בלבד.
קשישים
ייתכן שיהיה צורך בהפחתת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת לב
יתר לחץ דם
ברקית (glaucoma)
סוכרת
אי סבילות לסוכרים (טיפות מכילות סורביטול)
פעילות יתר של בלוטת התריס
קשיי השתנה
נטילת תרופות אחרות
מחלת כליה
אצירת שתן
סיכון ממנת יתר
גבוה
סיכון מפיתוח תלות
נמוך
תופעות לוואי
מינונים גבוהים של פסאודואפדרין עלולים לגרום לחרדה, בחילה, סחרחורת, הרגשת קור בידיים וברגליים. לעיתים נדירות יתכנו גם עלייה
בלחץ תוך עיני
או בלחץ הדם, דפיקות לב, כאב ראש, עצבנות, נדודי שינה, בחילות או הקאות, כאב ראש, יובש בפה - במקרים אלו מומלץ לפנות לרופא.
במקרה של תופעות הבאות יש להפסיק את נטילת התרופות שמכילות פסאודואפדרין ולפנות מיד לטיפול רפואי :
תגובה אלרגית קשה
(קשיי נשימה, חום, נפיחות בפה, בשפתיים או בעור, פריחה חמורה, גירוד או כאב בטן).
חום פתאומי, האדמה של העור, או הופעת מוגליות קטנות רבות.
דלקת של המעי הגס כתוצאה מאספקת דם בלתי מספקת.
הפרעות בקצב הלב, דופק חזק ומהיר, יתר לחץ דם, חרדה, רעד, אצירת שתן (בגברים),  חום, או אף פריחה מוגלתית
הזיות ופרנויה (נדיר), דווח במיוחד בילדים.
הפחתה בזרימת דם לעצב הראיה- אבדן ראייה פתאומי.
פרטי תגובה עם תרופות אחרות
שילוב תרופות המכילות פסאודואפדרין עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
תרופות להורדת לחץ דם - תיתכן ירידה בהשפעת התרופות על לחץ הדם.
תרופות המעוררות את מערכת העצבים - הגברת הסיכון לתופעות לוואי כמו פרכוסים ועלייה בלחץ הדם.
נוגדי דיכאון מסוג מעכבי MAO, תרופות מסוימות לפרקינסון, דיכוי תיאבון, פורזולידון, איזוקרבוקסיד, תרופות אנטי-פסיכוטיות - סיכון לעלייה מסוכנת בלחץ הדם. יש לחכות לפחות 14 יום אחרי הפסקת הטיפול בתרופות אלה ולפני טיפול בתרופות המכילות פסאודואפדרין.
דיגוקסין, קוינידין ,דיגיטוקסין  - תיתכן עלייה ברגישות הלב להשפעת התרופה פסאודואפדרין.
תרופות לטיפול במחלת הפרקינסון, כמו: סלג'ילין ,רסג'ילין.
תרופות לטיפול במיגרנה, כמו: ארגוטמין ,מתיסרגיד.
השפעת שימוש ממושך
בדרך כלל לא לוקחים פסאודואפדרין לתקופות ממושכות. אין לקחת תרופה זו יותר מ-7 ימים אלא בעצת רופא. שימוש ממושך בפסאודואפדרין עלול לגרום גודש חוזר קשה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא